
	“ Laba diena,
Prašome patikslinti techninės specifikacijos priedo Nr. 2 „Techninė specifikacija“ 4 punkto reikalavimus dėl prietaiso dydžio. Šiuo metu specifikacijoje nurodyti ne didesni kaip 270 x 230 x 95 mm matmenys nepagrįstai riboja konkurenciją ir eliminuoja kitų gamintojų įrangą, kuri visiškai atitinka keliamus analitinius reikalavimus, tačiau pasižymi kitokiais konstrukciniais parametrais. Reikalavimai turėtų būti orientuoti į reikalingą prietaiso funkcionalumą ir analitinius rezultatus, o ne pritaikyti prie konkretaus vieno gamintojo "SciAps" modelio "X-550".
Atsižvelgiant į tai, prašome pakeisti 4 punkte nurodytus išorės parametrus į ne didesnius kaip 330 x 250 x 95 mm matmenis, taip užtikrinant lygiateisiškumą ir platesnį rinkos dalyvių dalyvavimą pirkime.
Jeigu neatliksite šių pakeitimų, prašome oficialiai pagrįsti priežastis, dėl ko yra ribojami prietaiso matmenys ir kodėl toks apribojimas yra būtinas perkančiajai organizacijai.
Pagarbiai” 
	Techninės specifikacijos 4 punkte nustatytų didžiausių prietaiso matmenų – 270 × 230 × 95 mm – didinti neplanuojame. Šis reikalavimas buvo nustatytas įvertinus rinkos konsultacijos metu gautus tiekėjų pasiūlymus ir perkančiosios organizacijos poreikį įsigyti kompaktišką, mobilų bei reguliariam naudojimui lauko sąlygomis pritaikytą prietaisą.
Pažymime, kad būtent tokie didžiausi leistini matmenys buvo pasiūlyti rinkos konsultacijos metu kaip konkurenciją užtikrinantis reikalavimas. Todėl nėra pagrindo teigti, kad jis pritaikytas tik vieno konkretaus gamintojo ar modelio įrangai.
Atsižvelgiant į numatomą prietaiso naudojimo pobūdį ir rinkos konsultacijos rezultatus, techninės specifikacijos 4 punkto reikalavimas nebus keičiamas.





